google/wiki40b huggingface dataset:
Kløverslekta

Bruk og betydning

Blant kløverne er det flere viktige kulturplanter, deriblant rød-, hvit- og alsikekløver. Disse er viktige fôrplanter både til beite og slått. Kløvere er også svært viktig som underkultur og grønngjødslingsvekst i økologisk landbruk, på grunn av den biologiske nitrogenfikseringen. Dette skyldes at kløvere, og alle andre planter i erteblomstfamilien, har muligheten til å binde nitrogen fra luften ved hjelp av bakterier som finnes i jorden (Rhizobium leguminosarum).

Tre- og firkløvere

Det vitenskapelige navnet Trifolium kommer fra latin tres («tre») og folium («blad»), og kløveren har som regel tre småblader. Noen eksemplarer har imidlertid fire, og kalles derfor for firkløver. Disse er uvanlige, og regnes derfor for å bringe lykke. Likevel er de ikke sjeldnere enn at man ofte kan finne en hvis man leter. I spesielle tilfeller kan man finne kløvere med fem eller enda flere blader.
Godteriprodusenten Freia har siden 1926 laget en populær melkesjokolade med ristede hasselnøtter under varenavnet Firkløver.
Uteskole

Uteskole er en undervisningsteknikk som knytter mye av det pedagogiske opp mot det å være utenfor klasserommets fire vegger. Uteskole gir mange muligheter til frihet og stor grad av tilpasset opplæring.
Bjørndalen (Nærøy)

Bjørndalen ligger i Nærøy kommune i Trøndelag. Jordbruksbygda har mellom 30 og 40 innbyggere og 6 gårder. Her finner vi Løypmotjønna, som er den eneste plassen hvor det vokser røde nøkkeroser. Naturen består av høye fjell, skog og en rekke vann, blant annet Løypmotjønna, Rotvikvatnet, Lisitjønna og Storveavatnet. 
Bjørndal har flere lag og foreninger. De har noe som heter Bjørndal fellesbeitelag. Det er at de har et felles jordområde, som kalles beitefeltet, der bøndene deler jordstykkene mellom seg hvert år. De har også noe som heter Bjørndal Vassverk, som regulerer og styrer vannet i bygda. De har også et eget fotballag i bygda, som hvert år deltar på Olsok-cup i varøya.
Osmoderma dallieri

Utseende

En stor og bred, halvmatt svart gullbasse. Pronotum er rundet og mye smalere enn dekkvingene, dypt punktert med en midtgrop i den fremre delen. Dekkvingene er tett punkterte.

Habitat

I likhet med de andre artene i slekten Osmoderma lever arten i kolonier i muld inne i hule løvtrær. Særlig hannene sender ut en påfallende duft.

Utbredelse

Arten er utbredt i Tyrkia.
Johann von Staupitz

Johann von Staupitz (født ca. 1468 i Motterwitz bei Leisning i Tyskland, død 28. desember 1529 i Stift Sankt Peter i Salzburg) var en teolog som er best kjent for å ha vært fremmer og skriftefar for den unge Martin Luther.

Liv og virke

Staupitz var av saksisk adelsslekt. I 1490 inntrådte han i tiggermunkordenen augustinereremittene i München, og ble i 1497 prior for deres kloster i Tübingen. I 1500 ble han doktor i biblia (bibelteologi) i München. Da kurfyrst Fredrik den vise opprettet universitetet i Wittenberg i 1502, rekrutterte han Staupitz for å hjelpe med å bygge det opp etter mønster fra universitetet i Tübingen. Mellom 1502 og 1512 var Staupitz professor i bibelteologi og det teologiske fakultetets første dekanus, og i 1512 lot han Luther overta lærestolen i bibelteologi. 
Siden 1503 hadde Staupitz vært generalvikar for augustinereremittenes observantkongregasjon (OESA), et verv han beholdt til 1520. I Nürnberg (25. mai 1503) sørget han for at kongregasjonen fikk nye konstitusjoner), og sørget for at den ble uavhengig av augustinereremittenes ordensgeneral ved å få den tilsluttet til den lombardiske observantkongregasjon (Vercelli-unionen 20. april 1505). Men paven annullerte dette året etter (22. mars 1506). 
Staupitz forsøkte da en tid å få i stand en union mellom den tyske observantkongregasjon og den saksiske OESA-provinsen, men lot dette falle da motstanden viste seg å bli for stor. Martin Luthers reise til Roma gjaldt dette ordensinterne anliggende. 
I hvilken grad han hjalp Luther på vei mot hans forståelse av syndsforlatelsens nåde ved tro uten gjerninger er det delte meninger om. Luther selv sier at Staupitz var den som reddet ham og som hadde gjort ham større tjeneste enn noe annet menneskke «Om det ikke hadde vært for dr Staupitz hadde jag ramlet ned i helvete.»
Selv om Staupitz var Luthers sjelesørger i Wittenberg, og hadde støttet ham da han ble kalt til å svare for seg for de romerske kirkelige myndigheter (for eksempel i forbindelse med avhøret hos kardinal Cajetan i Augsburg i 1518), hadde han knapt forstått rekkevidden av Luthers lære eller fremmet den i vesentlig grad. De mistanker om oppstod om at han selv var blitt "heretiker", var sikkert uten hold. 
Fra høsten 1512 var Staupitz for det meste sør i riket (München, Nürnberg, Salzburg) og arbeidet sjeleørgerisk i patrisierkretser og i nonneklostre. I 1520 ble han dompredikant i Salzburg. I 1522 tilsluttet han seg med pavelig tillatelse benediktinerordenen (OSB) og ble abbed i St. Peter-klosteret i Salzburg. 
Som abbed distanserte han seg fullstendig fra den lutherske bevegelse. Staupitz' egen teologi var ikke luthersk; den var katolsk hva gjaldt ikke minst datidens nøkkelsspørsmål som viljens frihet, meritter ved gode gjerninger, og rettferdiggjørelsen.
Modum og Omegn Skikrets

Modum og Omegn Skikrets (stiftet 1925) er en tidligere krets i Norges Skiforbund.
Drammen og Omegn Skikrets, Hallingdal Skikrets, Modum og Omegn Skikrets, Numedal Skikrets og Ringerike Skikrets ble slått sammen til Buskerud Skikrets i 1987.
Hodepine knyttet til forstyrrelse i homeostasen

Hodepine knyttet til forstyrrelse i homeostasen eller homeostasehodepine tilhører gruppen med sekundære hodepiner (ICHD gruppe 10) og inkluderer sju undergrupper, hvorav to med flere former. Inndelingen følger ICHD-3 og er i henhold til International Headache Society (IHS).
Homeostasen betegner den fysiologiske indre likevekten i en organisme, altså den tendens en organisme har til å opprettholde en konstant, indre likevekt for temperatur, blodtrykk, væskevolum, konsentrasjon av salter og lignende, til tross for at de ytre påkjenninger er varierende. Om det oppstår ubalanse i denne likevekten kan det føre til såkalt homeostasehodepine, som defineres av inndelingen under.
Et kjent situasjonsutløsende tegn på ubalanse i homeostasen er hodepine som oppstår når man tar seg opp i større høyder for raskt (uten god nok akklimatisering), såkalt høydehodepine, et kjent fenomen blant fjellklatrere og folk som oppsøker store høyder. En lignende reaksjon kan oppstå under dykking, såkalt dykkehodepine, og er et kjent fenomen blant dykkere. I begge tilfeller vil som regel hodepinen gi seg når man tar seg tilbake til normal høyde, noe man bør gjøre snarest mulig om forholdene er ekstreme. Mange opplever også hodepine når de flyr eller lander etter en flytur (selv om flyet har trykkabin), såkalt flyhodepine. De tre eksemplene oppstår som følge av trykkendringer. Både dykkehodepine og flyhodepine kan unngås, om man klarer å utligne trykket. Det gjør man ved å holde seg for nesen og munnen og blåse ut (til det «popper» i ørene). Høydehodepine er imidlertid mer kritisk. Da gjelder kun akklimatisering (altså gradvis tilvenning). Om man ikke tåler eller lar seg tilvenne, bør man snarest oppsøke lavere høyder, om man ikke har tilgang på et trykktelt.
Livadia

Historie

Pausanias, som skrev på 100-tallet e.Kr., rapporterte at det opprinnelige navnet på byen var Mideia, og at det tok navnet Lebadeia fra Lebedos fra Athen som flyttet byen til dens nåværende lokaliseringen ved breddene av elven Herkyna. Byens guddommelige beskytter var helteguden Trofonios. Hans orakel, som involverte en rystende nedstigning til et undergrunnskammer, var kjent utenfor Hellas. Ved kildene fra elven Herkyna er det grunne grotter med nisjer og marmorlevninger som det hevdes er setet til orakelet. 
På høyden over er det en liten borg fra middelalderen, hovedsakelig arbeidet til spanske leiesoldater på 1300-tallet. Lengre vest med storslått utsikt fra åsene ved Profitis Ilias, er det ruiner av et stort tempel for Zevs Basileos, kanskje påbegynt på 200-tallet f.Kr., men aldri fullført.
Katedralkirken for sankt Georgios huser en betydningsfull relikvie, levningen av sankt Georgios' hode. Det ble fraktet til Venezia på 1400-tallet, men gitt tilbake til Livadia som en håndslag på god interkirkelig samarbeid i 1999.
I middelalderen var det rekke vannmøller langs elven. En av disse er blitt bevart.
Now You See Me

Om filmen

Filmen hadde norsk premiere 26. juli 2013.

Handling

FBI-agenten Dylan Rhodes (Ruffalo) og Interpol-detektiven Alma Dray (Laurent) prøver å spore opp et team av illusjonister, kjent som The Four Horsemen, bestående av Daniel Atlas (Eisenberg), Merritt McKinney (Harrelson), Henley Reeves (Fisher) og Jack Wilder (Franco). Disse illusjonistene gjennomfører bankran under forestillingene sine og deretter gir pengene de stjeler til sitt publikum. Det ser umulig ut å avsløre dem, selv med innsikten til illusjonistavsløreren Thaddeus Bradley (Freeman). Men når Four Horsemen raner bankkontoen til millionæren Arthur Tressler (Caine), begynner etterforskerne å mistenke at ranene kun er en distraksjon for et større komplott. Deres største problem er at de aldri kan være helt sikre på hva som er sant og hva som bare er en illusjon.
Callistus III

Bakgrunn

Han ble døpt i Xàtiva ved Valencia i Spania og tilhørte Borgia-familien. Etter en karriere som jusprofessor i Lleida og som diplomat for kongene av Aragón ble han ved konsistoriet mai 1444 kreert til kardinal av pave Eugenius IV etter å ha forsont paven med Alfonso V av Aragón.

Pave

I 1455 ble han valgt til pave. Han var da 77 år gammel, noe som i middelalderen var en meget høy alder. Han skal ha blitt valgt som en kompromisskandidat, fordi han var tafatt og inkompetent og dermed ville komme til å overlate kontrollen til kardinalene. Hans store prosjekt som pave var å sette igang et korstog mot tyrkerne, som hadde tatt Konstantinopel i 1453, men han klarte ikke å samle støtte blant kristne fyrster. 
Hans utnevnelse av to nevøer til kardinaler regnes som et godt eksempel på nepotismen som var vanlig ved pavestolen i middelalderen. Den ene av dem, Rodrigo Borgia, ble senere pave under navnet Alexander VI. Den andre var Luis Julian de Milà.
Callistus III beordret en ny rettssak for Jeanne d’Arc, hvor hun posthumt ble frikjent. 
En kjent historie om Callistus, som først dukket opp i en biografi fra 1475 og som ble videre utpenslet av Pierre-Simon Laplace tre hundre år senere, forteller at han i 1456 ekskommuniserte Halleys komet fordi den ble ansett som et dårlig varsel for de kristne forsvarerne av Beograd. Det finnes ingen primærkilder som støtter dette, og hans bulle fra juni 1456 hvor han ber folket om å be for kampen mot tyrkerne nevner ikke kometen. En ekskommunikasjon - utelukkelse fra det kirkelige fellessakap - er uansett en kirkestraff som rammer mennesker, ikke sjelløse objekter.  
Han døde 6. august 1458 i Roma og ble gravlagt i Peterskirken. I 1610 ble hans legeme flyttet til den spanske nasjonalkirken i Roma, Santa Maria de Monserrato degli Spagnoli.
Wangkui

Wangkui (kinesisk: 望奎县; pinyin: Wàngkuí Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 453 404 innbyggere i 1999.
Termitophilus

Utbredelse

Arten lever i Australia.
Thorshavn-ekspedisjonene

Thorshavn-ekspedisjonene betegner fire norske antarktisekspedisjoner som ble gjennomført i perioden 1931–1937. Ekspedisjonene ble sendt for å utforske hvalforekomster i Sørishavet og kartlegge kysten av det antarktiske kontinentet, hovedsakelig fra fly. Ekspedisjonene benyttet motortankeren «Thorshavn», som også har gitt navn til ekspedisjonene, og var finansiert av hvalfangstpioneren Lars Christensen. Thorshavn-ekspedisjonene var en videreføring av Norvegia-ekspedisjonene (1927–1931), også de finansiert av Christensen.
Gnathocera truncata

Levevis

Arten er knyttet til gressenger med høyt gress. De voksne billene finnes gjerne på aksene til ulike gress.

Utbredelse

Arten er utbredt i Kongo.
Aeolus (slekt)

Utseende

Nokså små (gjerne 4 - 8 millimeter), avlange, gjerne rødlige smellere med svarte tegninger. Kroppen er fint hårete. Antennene er trådformede og nokså korte.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Larvene lever i jorda. Disse artene finnes gjerne på gressmarker.

Utbredelse

Slekten er utbredt i Amerika fra Canada i nord til Argentina i sør.
Fengsling uten lov og dom

Fengsling uten lov og dom er et juridisk begrep for å beskrive tilfeller  der individer holdes fanget, av et statsapparat, uten at formelle siktelser administreres.
Endel demokratiske styresmakter har introdusert rutiner for hvordan individer kan holdes fengslet, uten at siktelser administreres. Eksempler på dette, er fengslingene ved Guantanamobukten fangeleir, samt Minister's Security Certificate (Canada).
Nettsystem

IT-nett

IT-nett (isolé-terre) er en nett-type der transformatorens nullpunkt ikke er jordet, men er beskyttet med et gnistgap (disneuter) mellom nullpunkt og jord. Dette er det vanligste nettet i Norge, unntatt på Sørvestlandet hvor TN-nett er mest vanlig. Spenningen mellom fasene er på 230V og det fremføres ingen null-leder. Energien tas ut mellom de tre fasene.
Dette systemet tåler «første jordfeil» uten å bryte sammen. Derfor er dette systemet vanlig på sykehus for å opprettholde strøm til livsviktige apparat selv ved jordfeil.

TT-nett

Et TT-nett (terre-terre) er lik et IT-nett med den vesentlige forskjellen at transformatorens nullpunkt er jordet. TT-nett finnes i agderfylkene og noen andre steder langs vestkysten av landet. Karmøy, Bokn, Tysvær, Sveio, Vindafjord og Bergen har en del TT-nett, men dette er ikke et vanlig nettsystem i Norge.

TN-nett

I resten av Europa er TN-nett (terre-neutre) med 400V linjespenning enerådende. Her fremføres PEN-leder fra trafo til forbrukerens første fordeling (sikringskap). Her splittes PEN-lederen opp i PE-leder (Protective Earth) eller jordleder og N-leder (Neutral). Energien kan tas ut både mellom de tre fasene (400V) og mellom hver av fasene og N-leder (230V).
Nettypen kalles da TN-C-S nett hvor C angir at PEN-lederen frem til første fordeling er en kombinert leder (Combined). S angir at PEN-lederen er delt (Separated) fra første fordeling. TN-nett benyttes nå i nær sagt alle nye utbygginger i Norge. En del eldre IT-nett bygges også om til TN-nett.
Varianter av TN-nett er TN-C og TN-S.
En fordel med TN-nett er at det på grunn av høyere hovedspenning (400V) er mulig å levere høyere effekt på samme kabeltverrsnitt enn det man kan i IT- eller TT-nett hvor hovedspenningen vanligvis er 230V. Installasjonen blir derfor mer økonomisk.
Ulemper ved TN-nett i forhold til IT- eller TT-nett er at spenningen ved berøring av en faseleder er høyere, og derfor farligere. Det er også en fare for å få spenninger på opp til 400V i 230V-stikkontakter dersom det skulle oppstå brudd på N-leder

Andre typer nettsystem

I enkelte områder kan det bli svært kostbart å føre frem mange ledere til hver konsument på grunn avstore avstander fra hovedforsyningen. I ekstreme tilfeller brukes en enkelt leder. Sekundærviklingen på en skilletrafo ved hovedforsyningen kobles til en enkelt leder og et godt jordingspunkt. Hos konsumenten er det en ny skilletrafo koblet på samme måte i tillegg til en del sikkerhetsmekanismer. Strømmen flyter gjennom den ene lederen (som kan være mange kilometer lang) og tilbake gjennom jord.
Anatoliaekspressen

Forhistorie

I 1923 ble Ankara hovedstad i den nye tyrkiske republikk. Det skapte et økt behov for bedret transport mellom den gamle hovedstad Istanbul og den nye hovedstad Ankara. Diplomater som hadde sine residenser i Tarabya og som nå fikk sin tjeneste i Ankara var ikke egentlig begeistret for å måtte bo i det fjerntliggende Ankara. Under sommermånedene tilbragte mange av dem også tiden i Tarabya. Den britiske ambassadør ville lenge overhodet ikke flytte, og ukependlet til Ankara med vogner han leide fra CIWL , eller med bil.
Georg Neumark

Liv

Neumark var sønn av Michael Neumark hans kone Martha. Fra 1630 gikk han på gymnaset i Schleusingen og senere i Gotha. I 1640 begynte han på jusstudier på universitetet i Königsberg. Han måtte flykte på grunn av trettiårskrigen og kom til Kiel hvor han jobbet som huslærer fram til han i 1643 kunne vende tilbake til Königsberg hvor han viet seg selv mer og mer til musikk, noe han fikk støtte til av Simon Dach.
Etter at han var ferdig med jusstudiene dro han først til Danzig og så i 1649 til Thorn. To år senere, i 1651, kom han hjem igjen til Thüringen. Der introduserte onkelen hans ham for hertug Vilhelm som utnevnte ham til Kanzleiregistrator og i 1652 til bibliotekar. Året etter introduserte hertugen ham i det såkalte Fruchtbringende Gesellschaft.  
Han diktet sin berømte salme Wer nur den lieben Gott läßt walten i 1641. 
Dikterordenen Pegnesischer Blumenorden tok opp Neumark som medlem i 1679. Han hadde en omfattende, men ikke uproblematisk korrespondanse med ordenens leder, Sigmund von Birken, som også fungerte som hans utgiver.
8. juli 1681 døde Georg Neumark seksti år gammel i Weimar. Den tyske kirken Evangelische Kirche in Deutschland minnes ham 9. juli.
Agdenes kirke

Bygningen

Kirken er en langkirke i tømmer bygget i 1857. Den er bygget etter tegninger av arkitekt Christian Heinrich Grosch og har 200 sitteplasser. Kirken har galleri, og den fikk et påbygg i 1982. Opprinnelig var det et kirketårn midt over kirkeskipet, slik at man ringte i klokken fra midt i kirkerommet. Men i 1869 ble det bygget et eget tårn over inngangen til kirken.

Interiør

Altertavlen har motiv «Kristus i Getsemane» og er laget av Vilhelm Bjørknes etter en original av Hofmann.  Prekestol fra 1857 og døpefont fra 1951 er i tre. Orgelet er fra 1916, mens kirkeklokken er fra 1857, det samme er kirkesølvet, men særkalkene er fra 1927.
1650-årene

-- 1650 -- 1651 -- 1652 -- 1653 -- 1654 -- 1655 -- 1656 -- 1657 -- 1658 -- 1659
Tiårsoversikt
UNIVAC

UNIVAC var avdelingen for forretningsdatamaskiner hos det amerikanske selskapet Remington Rand. Det ble skapt ved oppkjøp av Eckert-Mauchly Computer Corporation (EMCC) i 1950. EMCC var stiftet og oppkalt etter to personer som sto for utviklingen av ENIAC, verdens første programmerbare, elektroniske datamaskin. Navnet på selskapet var et akronym, og sto for UNIVersal Automatic Computer.
På 1960-tallet var UNIVAC en av verdens største datafirmaer.
Extreme Martial Arts

Extreme Martial Arts (XMA) er en blanding mellom forskjellige elementer i turn, triksing og kampsport.
XMA er en relativ ny sport og miljøet i Norge er lite. Verdenskjent XMA-team inkluderer Team Ryouko og Team Vertigo.
Tveiterås skole

Historie

Skolen åpnet høsten 1964 som Fana spesialskole, i en ombygget tyskerbrakke på Øvsttun. Plasseringen var en midlertidig løsning. Først i 1970 fikk skole en ny tomt på Tveiterås og i 1973 stod den nye skolen ferdig. 
Arkitektene for skolen er Helge Borgen, Bertram D. Brochmann og Svein Hatløy fra arkitektgruppen CUBUS. Med ny tomt og nytt bygg fikk skolen også et nytt navn; Tveiterås skole. Staten stod for byggingen og driften av skole fram til 1977, da tok Bergen kommune over ansvaret.   
Tveiterås skole er en spesialskole for barn og unge med psykisk utviklingshemning og/eller med store lærevansker. Flere av elevene er rullestolbrukere med store bevegelseshemninger. 
Arkivet etter Tveiterås skole er delvis oppbevart ved Bergen Byarkiv og delvis på Statsarkivet i Bergen. Statsarkivet oppbevarer stort sett det eldste materialet fram til 1977, men også noe fra nyere tid. Byarkivet oppbevarer hovedsakelig  det nyere materialet, men også noe fra før 1977. Skolen ble vedtatt flyttet i 2016, jfr. Skolebruksplan 2016-2030.
Adolf Østbye

Første plateinnspilling i Norge

I desember 1904 var Østbye den første som spilte inn en grammofonplate i Norge. Platen var Parodi paa Terje Vigen (Faktisk var Edvard Grieg den første nordmann som spilte inn grammofonplate, han spilte inn ni plater i Paris våren 1903). De norske innspillingene ble gjort på Grand Hotel, Kristiania. 
Østbye spilte inn flere sylindere og grammofonplater. Han spilte hovedsakelig inn for Pathé og The Gramophone Company (HMV), hvis mastere ble utgitt av Victor Records i USA, samt for Columbia Records. Mange av disse solgte meget bra, og den mest populære slageren fra 1904 «Bal i Hallingdal»  sammen med Carl Mathisen (1870-1933) på trekkspill fortsatte å være i HMV-katalogene til slutten av 1930-tallet. Bal i Hallingdal er senere blitt kopiert i Julepresangen med Alf Prøysen. 
Østbye dannet også sitt eget plateselskap, Ekko - Kristiania, i løpet av 1906-1907. Disse planene ble brakt i opphør av hans sykdom i 1907. Kun to Ekko-plater oppgis å eksistere i dag. Disse platene ser begge ut til å være tidligere Pathé- og Østbye Record-innspillinger som har blitt overført til grammofonplater. Årsaken til dette kan være at Østbye, på den tiden, var for syk til å spille inn «live». Han døde i Kristiania, bare 39 år gammel.
Industry Standard Architecture

Industry Standard Architecture (ISA) er en retronym benevnelse på en 16-biters databuss for IBM Personal Computer og lignende datamaskiner basert på Intel 80286 og dens umiddelbare etterkommere i 1980-årene. Bussen var stort sett bakoverkompatibel med 8-biter bussen til den Intel 8088-baserte IBM PC.
Bussen ble opprinnelig kalt ‘’ I/O Channel’’ av IBM. Benevnelsen ‘’’ISA’’’ oppstod blant PC-klone fabrikanter i slutten av 1980-årene og tidlig I 1990-årene, som en reaksjon på IBMs forsøk på å erstatte ISA-bussen med Micro Channel architecture.
ISA-bussen ble også brukt sammen med 32-biter mikroprosessorer i flere år. Et forsøk på å utvide den med en 32-biter databuss, kalt Extended Industry Standard Architecture (EISA) var ikke særlig vellykket. Senere busser som VESA lokalbuss og PCI ble brukt i stedet, ofte sammen med ISA-slisser på samme hovedkort
Dinonigidius

Utseende

Små til middelsstore (15-29 millimeter), nesten sylindriske, rødbrune til svarte hjortebiller. Oversiden er ganske tett og kraftig punktert. Hannens kjever (mandibler) er kraftige med en lang, litt krummet, nesten loddrett pekende oppover tann midt på. Hodets bakhjørner er tilbaketrukne.

Utbredelse

Artene er utbredt i det sørlige India (Tamil Nadu) og på Sri Lanka.
Very Large Array

Very Large Array (VLA) er et radioteleskopisk observatorium som ligger i området ved San Agustin i New Mexico. VLA ligger 80 km vest for byen Socorro. Observatoriet har 27 gigantiske paraboler, hver med en diameter på 25 m og en vekt på drøyt 200 tonn.